Държавен вестник, бр. 6, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  6
Европейска банка за възстановяване и 
развитие
5, Банк Стрийт (Bank Street)
Лондон
E14 4BG 
Обединено кралство
До: Офиса на Главния секретар
Телефон: +44(0)207 338 6000
Факс: +44(0)207 338 6488
До: Офиса на главния юрисконсулт
Член 19. Заключителни разпоредби, Влизане 
в сила и Прекратяване
Раздел 19.01. Споразумението влиза в сила, 
след като Банката получи писмено уведомле­
ние от министъра на финансите на България, 
че законът за ратифициране на Споразуме­
нието е обнародван в „Държавен вестник“ и 
е влязъл в сила.
Раздел 19.02. България или съответната 
упълномощена агенция ще предприеме всички 
необходими стъпки, за да улесни прилагане­
то на разпоредбите на това Споразумение и 
ще издаде такива сертификати и/или други 
документи, които може да са необходими 
за потвърждаване на статута, имунитетите, 
привилегиите и изключенията на Банката и 
нейния Персонал в България.
Раздел 19.03. Това Споразумение може 
да бъде изменено по взаимно съгласие на 
Страните в писмена форма, документирано с 
подходящ писмен документ. Това изменение 
влиза в сила, след като Банката получи писмено 
уведомление от България, че са изпълнени 
всички вътрешни процедури, необходими за 
неговото влизане в сила.
Раздел 19.04. България и Банката съответно 
ще определят даденото министерство и Бан­
ков офис в България, които да координират 
дейностите по иницииране, подготовка и 
изпълнение на програмите и проектите на 
Банката в публичния сектор.
Раздел 19.05. Това Споразумение може да 
бъде прекратено:
a) в случай че България вече не е стра­
на – членка на Банката, или
b) по взаимно съгласие на Страните, или
c) от която и да е от Страните чрез пис­
мено известие до другата Страна, като 
периодът на уведомяване не трябва да 
бъде по-кратък от шест (6) месеца след 
получаване на такова известие.
В случай на такова прекратяване това 
Споразумение престава да бъде в сила след 
периода, разумно необходим за уреждане на 
делата на Банката в България.
Раздел 19.06. Прекратяването на настоящо­
то Споразумение няма да има ефект върху 
проекти, програми и дейности на Банката в 
България, изпълнявани от Страните, които 
са в ход към момента на прекратяването му, 
освен ако Страните не се договорят друго в 
писмена форма, нито такова прекратяване 
засяга статута, правата, имунитетите, приви­
легиите и освобождаванията от задължения, 
предоставени на Банката и/или нейния Пер­
сонал съгласно Споразумението за създаване 
на Банката.
Раздел 19.07. Задълженията, поети от Бъл­
гария, остават в сила и след прекратяването 
на настоящото Споразумение до степента, 
необходима за позволяване на надлежно изтег­
ляне на Персонала на Банката, имуществото 
и активите на Банката, както и имуществото 
и активите на нейния Персонал от терито­
рията на България по силата на настоящото 
Споразумение. 
Член 20. Уреждане на спорове
Раздел 20.01. Страните ще се стремят да 
уреждат по приятелски начин всеки спор или 
противоречие между тях, произтичащи от на­
стоящото Споразумение или по друг начин във 
връзка с него. За тази цел по инициатива на 
която и да е от Страните другата Страна ще 
се срещне незабавно с иницииращата Страна, 
за да обсъди всеки такъв спор или противо­
речие и ако бъде поискано от иницииращата 
Страна в писмена форма, ще отговори писмено 
на всяко писмено позоваване, направено от 
иницииращата Страна относно всеки такъв 
спор или противоречие.
Раздел 20.02. Ако такъв спор или проти­
воречие, или какъвто и да е иск, свързан с 
него, не може да бъде уреден по приятелски 
начин в рамките на сто и двадесет (120) дни 
от датата, на която е направено искането 
за среща, както е посочено по-горе, или за 
такъв по-дълъг период от време, за който 
Страните могат да се договорят, такъв спор 
или противоречие се урежда чрез арбитраж 
в съответствие с Арбитражните правила на 
Комисията на ООН по международно тър­
говско право (UNCITRAL), които са в сила 
към датата на настоящото Споразумение, при 
спазване на следното:
a) Броят на арбитрите е трима (3).
b) Назначаващият орган за целите на 
Арбитражния правилник на UNCITRAL е 
Генералният секретар на Постоянния арби­
тражен съд.
c) Когато Генералният секретар на Постоян­
ния арбитражен съд трябва да назначи арбитър, 
Генералният секретар на Постоянния арби­
тражен съд има право да избере всяко лице, 
което той/тя счита за подходящо да действа 
като арбитър съгласно членове 7.2 и/или 7.3 
от Арбитражния правилник на UNCITRAL.
d) Мястото на арбитража е Хага.
e) Езикът, който ще се използва в арбитра­
жното производство, е английски.
f) Правото, което ще се прилага от арби­
тражния съд, е международното публично 
право, чиито източници за тези цели включват: 
(A) Споразумението за създаване на Бан­
ката и всички съответни договорни 
задължения, които са обвързващи 
реципрочно за Страните;
(B) разпоредбите на това Споразумение;